CELEX: 62015TN0772
Language: mt
Date: 2015-12-29 00:00:00
Title: Kawża T-772/15: Rikors ippreżentat fid-29 ta’ Diċembru 2015 – Quanta Storage vs Il-Kummissjoni

14.3.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 98/49
            
         Rikors ippreżentat fid-29 ta’ Diċembru 2015 – Quanta Storage vs Il-Kummissjoni
   (Kawża T-772/15)
   (2016/C 098/64)
   Lingwa tal-kawża: l-Ingliż
   
      Partijiet
   
   
      Rikorrenti: Quanta Storage, Inc. (Taoyuan City, it-Tajwan) (rappreżentanti: B. Hartnett, Barrister, O. Geiss, avukat, u W. Sparks, Solicitor)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-deċiżjoni tal-Kummissjoni, tal-21 ta’ Ottubru 2015, dwar proċedura għall-applikazzjoni tal-Artikolu 101 TFUE u tal-Artikolu 53 tal-Ftehim dwar iż-Żona Enonomika Ewropea, mogħtija fil-Każ AT.39639 – apparat li jaqra d-diski ottiċi, sa fejn tikkonċerna lir-rikorrenti;
            
         
               —
            
            
               sussidjarjament, tnaqqas l-ammont tal-multa imposta fuq ir-rikorrenti; u
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka ħames motivi.
   
               1.
            
            
               L-ewwel motiv, ibbażat fuq l-allegazzjoni li l-Kummissjoni kisret id-drittijiet tad-difiża tar-rikorrenti, l-obbligu ta’ motivazzjoni u d-dritt għal amministrazzjoni tajba.
               
                           —
                        
                        
                           Id-deċiżjoni kkontestata hija bbażata fuq konstatazzjoni ta’ każijiet ta’ ksur li ma kinux ġew allegati fil-konfront tar-rikorrenti matul il-proċedura amministrattiva.
                        
                     
                           —
                        
                        
                           Id-deċiżjoni kkontestata hija bbażata fuq preżunzjonijiet dwar it-trasparenza fis-suq li l-Kummissjoni naqset milli tinvestiga fil-fond.
                        
                     
         
               2.
            
            
               It-tieni motiv, ibbażat fuq l-allegazzjoni li d-diskrepanza bejn id-dispożittiv tad-deċiżjoni kkontestata u r-raġunament tal-Kummissjoni dwar it-tul tal-ksur f’dak li jirrigwarda Hewlett Packard tirriżulta fi żball manifest ta’ liġi u tikser l-obbligu ta’ motivazzjoni.
            
         
               3.
            
            
               It-tielet motiv, ibbażat fuq l-allegazzjoni li l-Kummissjoni naqset milli tipprova u milli timmotiva b’mod adegwat l-fatt li r-rikorrenti pparteċipat fi ksur uniku u kontinwu.
               
                           —
                        
                        
                           Ir-rikorrenti ma pparteċipatx fil-ksur allegat bejn l-14 ta’ Frar 2008 u d-9 ta’ April 2008.
                        
                     
                           —
                        
                        
                           Ir-rikorrenti ma pparteċipatx fil-ksur allegat bejn l-10 ta’ April2008 u s-27 ta’ Ottubru 2008.
                        
                     
                           —
                        
                        
                           Ir-rikorrenti ma pparteċipat f’ebda ksur fit-28 ta’ Ottubru 2008.
                        
                     
                           —
                        
                        
                           Ma ġiex ipprovat b’mod suffiċjenti li r-rikorrenti kienet konxja mill-pjan globali tal-akkordju jew mill-portata ġenerali u mill-karatteristiċi essenzjali tiegħu.
                        
                     
                           —
                        
                        
                           Konsegwenzi legali tan-nuqqas tal-Kummissjoni li tipprova l-ksur allegat.
                        
                     
         
               4.
            
            
               Ir-raba’ motiv, ibbażat fuq l-allegazzjoni li l-Kummissjoni naqset milli tistabbilixxi suffiċjentement skont il-liġi li hija kellha ġurisdizzjoni sabiex tapplika l-Artikolu 101 TFUE u l-Artikolu 53 tal-Ftehim ŻEE.
            
         
               5.
            
            
               Il-ħames motiv, ibbażat fuq l-allegazzjoni li l-Kummissjoni wettqet żbalji manifesti ta’ fatt u ta’ liġi fil-kalkolu tal-ammont tal-multa u kisret l-obbligu ta’ motivazzjoni tagħha.
               
                           —
                        
                        
                           Il-Kummissjoni wettqet żbalji ta’ fatt u ta’ liġi meta kkalkolat l-ammont bażiku u ma mmotivatx id-deċiżjoni tagħha.
                        
                     
                           —
                        
                        
                           Il-Kummissjoni naqset milli tuża l-aħjar ċifri disponibbli dwar il-valur tal-bejgħ tar-rikorrenti.
                        
                     
                           —
                        
                        
                           Il-Kummissjoni kisret il-prinċipju ta’ ugwaljanza fit-trattament meta kkalkolat l-ammont bażiku.
                        
                     
                           —
                        
                        
                           Il-Kummissjoni wettqet żbalji ta’ evalwazzjoni meta kkunsidrat il-gravità u ċ-ċirkustanzi attenwanti.